Kiškeliškio dvaras
Kiškeliškio dvaras – Ukmergės rajone, Siesikų seniūnijoje. Dvaro sodybos fragmentai – vadinamojo „plytų stiliaus“ dviaukštis statinys, su dekoratyviniais plytų elementais, jau be langų. Dvaro sodyba kūrėsi nuo XIX a. antrosios pusės. Rūmus mūsų laikais apgadino silikatinių plytų priestatas. Išliko dvaro laikotarpio prievaizdo namas, daržinė. Sodyboje pristatyta daug kolūkio laikotarpio statinių. Dabar – privati nuosavybė.